প্রতিনিধিদের পাঠানো খবর— ব্রাহ্মণবাড়িয়া : গতকাল ব্রাহ্মণবাড়িয়ায় আল-আমিন (৩২) নামে এক যুবকের গুলিবিদ্ধ লাশ উদ্ধার করেছে পুলিশ। পরিবারের দাবি পুলিশ তাকে বাসা থেকে ধরে নিয়ে হত্যা করেছে।আর পুলিশ বলেছে, মাদক ব্যবসায়ী দুটি গ্রুপের সংঘর্ষে ওই ব্যক্তির মৃত্যু হয়েছে। আল-আমিন পৌর এলাকার কান্দিপাড়ার মায়মলহাটির মৃত জিলু মিয়ার ছেলে। ব্রাহ্মণবাড়িয়া মডেল থানার ভারপ্রাপ্ত কর্মকর্তা মাইনুর রহমান জানান, সোমবার রাত ২টায় পৌর শহরের মেড্ডা সরকারি শিশু পরিবারসংলগ্ন খোলা জায়গায় গোলাগুলির ঘটনা ঘটে। নিহতের স্ত্রী তানজিনা বেগম জানান, ‘সোমবার বিকাল তিনটার দিকে তার স্বামী আল-আমিনকে আশরাফ নামে পুলিশের উপ-পরিদর্শক (এসআই) সাদা পোশাকে দুজন সোর্স নিয়ে বাড়ি থেকে ধরে নিয়ে যান।’